Mališa Glišić, zaboravljeni srpski slikar

Iako se njegove slike nalaze u najvećim srpskim muzejima danas za njega zna vrlo mali broj ljudi. Slikar Mališa Glišić (Baćevci 1886-Niš 1916), od 1912. pa do svoje smrti u Nišu decembra 1916. bio je ratni slikar Druge armije. Gledajući njegove slike mislim da uopšte nije pogrešio Dejan Đorić koji je u tekstu “Pali ratnik umetnosti” (Srbija, br. 60 2017) napisao da je zaboraviti Mališu Glišića isto kao kada bi Francuzi zaboravili Kloda Monea. Iako je živeo samo trideset godina Mališa je ostavio impresivan umetnički trag, velikoj većini nepoznat.